ขอสอบถามหน่อยค่ะ พอดีว่าก่อนมีลูกไม่เคยเป็น หลังคลอดลูก เวลามีอะไรกับสามีจะรู้สึกเจ็บและจุกที่ท้องน้อยมาก หลังจากมีอะไรกันเสร็จจะปวดหน่วงท้องน้อยทั้งวัน ไม่รุนแรง และไม่ได้ใช้ท่าพิสดารอะไรเลยค่ะ คลอดลูกได้เกือบ 10 เดือนแล้วค่ะ มันเกิดจาดสาเหตุอะไรได้บ้างค่ะ รบกวนตอบหน่อยนะคะ ขอวิธีรักษาและแก้ปัญหาตรงนี้หน่อยค่ะ 🙏
สวัสดีค่ะ การวินิจฉัยที่เป็นไปได้-การติดเชื้อในทางเดินปัสสาวะ เช่นกระเพาะปัสสาวะอักเสบ-การบีบตัวของมดลูกขณะมีเพศสัมพันธ์-กล้ามเนื้อหน้าท้องอักเสบ-เยื่อบุโพรงมดลูกเจริญผิดที่-มีการติดเชื้อหรืออักเสบของอวัยวะภายในอุ้งเชิงกราน-มีติ่งเนื้อที่ปากมดลูก อาจมีเลือดออกจากช่องคลอดร่วมด้วยแนะนำพบสูตินรีแพทย์เพื่อตรวจเพิ่มเติม อาจต้องมีการตรวจภายในร่วมกับตรวจปัสสาวะเพื่อหาสาเหตุค่ะหากในระหว่างนี้มีเลือดออกผิดปกติทางช่องคลอด มีปัสสาวะแสบขัด ปวดท้องมาก ตกขาวผิดปกติ ควรรีบไปพบแพทย์การดูแลตัวเองเบื้องต้น ดื่มน้ำมากๆ ไม่กลั้นปัสสาวะ นอนพัก งดยกของหนัก รับประทานยาแก้ปวดได้ และงดการมีเพศสัมพันธ์ไปก่อนค่ะ